**Ministru kabineta noteikumu projekta**

**“Grozījumi Ministru kabineta 2003. gada 16. septembra noteikumos Nr. 528**

**“Izglītības un zinātnes ministrijas nolikums””**

**sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Tiesību akta projekts izstrādāts ar mērķi novērst pretrunas starp Ministru kabineta 2003. gada 16. septembra noteikumu Nr. 528 “Izglītības un zinātnes ministrijas nolikums” (turpmāk – Noteikumi Nr. 528) un citu ārējo tiesību aktu tiesību normām. Tiesību akta projekts paredz izdarīt grozījumus Noteikumos Nr. 528, nodrošinot Noteikumu Nr. 528 atbilstību citiem ārējiem tiesību aktiem. Paredzēts, ka tiesību akta projekts stāsies spēkā Oficiālo publikāciju un tiesiskās informācijas likumā noteiktajā kārtībā. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekta “Grozījumi Ministru kabineta 2003. gada 16. septembra noteikumos Nr. 528 “Izglītības un zinātnes ministrijas nolikums”” (turpmāk – projekts) izstrādes nepieciešamība izriet no:  1) Valsts pārvaldes iekārtas likuma 16. panta pirmās daļas, kas noteic, ka tiešās pārvaldes iestādes darbību reglamentē Ministru kabineta apstiprināts nolikums;  2) Augstskolu likuma 55.2 panta pirmās prim daļas un 55.3 panta pirmās prim daļas;  3) 2015. gada 10. decembra likuma “Par Rēzeknes Tehnoloģiju akadēmijas Satversmi”;  4) 2016. gada 15. decembra likuma “Par sabiedrību ar ierobežotu atbildību “Bulduru Dārzkopības vidusskola””;  5) Ministru kabineta 2016. gada 27. septembra noteikumu Nr. 633 “Profesijas standarta, profesionālās kvalifikācijas prasību (ja profesijai neapstiprina profesijas standartu) un nozares kvalifikāciju struktūras izstrādes kārtība” (turpmāk – Noteikumi Nr. 633) 5.1. apakšpunkta un 6. punkta;  6) Ministru kabineta 2016. gada 18. jūlija rīkojuma Nr. 394 “Par Jēkabpils Agrobiznesa koledžas un Barkavas Profesionālās vidusskolas reorganizāciju un Jēkabpils Agrobiznesa koledžas izveidi”;  7) Ministru kabineta 2017. gada 14. februāra rīkojuma Nr. 65 “Par profesionālās izglītības kompetences centra statusa piešķiršanu Rīgas Stila un modes profesionālajai vidusskolai”;  8) Ministru kabineta 2017. gada 3. aprīļa rīkojuma Nr. 164 “Par Rīgas Pedagoģijas un izglītības vadības akadēmijas likvidāciju”;  9) Ministru kabineta 2017. gada 13. septembra rīkojuma Nr. 495 “Par Daugavpils medicīnas koledžas reorganizāciju”. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1) 2014. gada 17. decembrī tika pieņemts likums “Grozījumi Augstskolu likumā”, kas stājās spēkā 2015. gada 1. jūlijā un paredz, ka studiju programmu licencēšanu un studiju virzienu akreditāciju organizē Akadēmiskās informācijas centrs. Līdz minētā likuma pieņemšanai Augstskolu likums noteica, ka studiju programmu licencēšanas kārtību un studiju virzienu akreditācijas un ārpuskārtas akreditācijas kārtību nosaka Ministru kabinets, un attiecīgi Ministru kabineta 2013. gada 25. aprīļa noteikumi Nr. 230 “Studiju programmu licencēšanas noteikumi” (zaudējuši spēku 2015. gada 30. jūlijā) paredzēja, ka studiju programmu licencēšanu organizē Izglītības un zinātnes ministrija (turpmāk – Ministrija) vai tās pilnvarotā institūcija, kura saskaņā ar Ministru kabineta noteikumiem par augstskolu, koledžu un studiju virzienu akreditāciju organizē augstskolu, koledžu un studiju virzienu novērtēšanu, kā arī Ministru kabineta 2012. gada 25. septembra noteikumi Nr. 668 “Augstskolu, koledžu un studiju virzienu akreditācijas noteikumi” (zaudējuši spēku 2015. gada 30. jūlijā) paredzēja, ka studiju virzienu novērtēšanu organizē Ministrija vai tās pilnvarota institūcija, ar kuru Ministrija noslēdz deleģēšanas līgumu. Ņemot vērā minēto, Noteikumu Nr. 528 5.4. apakšpunkts, kas noteic, ka viens no Ministrijas uzdevumiem, kas tiek veikts, lai nodrošinātu Ministrijas funkciju izpildi, ir augstākās izglītības programmu licencēšana un akreditēšana, šobrīd neatbilst Augstskolu likuma 55.2 panta pirmajā prim daļā un 55.3 panta pirmajā prim daļā noteiktajam.  2) Ar 2015. gada 10. decembra likumu “Par Rēzeknes Tehnoloģiju akadēmijas Satversmi” tika apstiprināta Rēzeknes Augstskolas Satversmes sapulces 2012. gada 18. decembrī pieņemtā Rēzeknes Tehnoloģiju akadēmijas Satversme, kuras Preambulā noteikts, ka Rēzeknes Augstskolas Satversmes sapulcē 2012. gada 18. decembrī pieņemts lēmums par Rēzeknes Augstskolas nosaukuma maiņu uz Rēzeknes Tehnoloģiju akadēmija, vienlaicīgi pieņemot Rēzeknes Tehnoloģiju akadēmijas Satversmi.  3) Likuma “Par sabiedrību ar ierobežotu atbildību “Bulduru Dārzkopības vidusskola”” 2. pantā ir noteikts, ka sabiedrība ar ierobežotu atbildību “Bulduru Dārzkopības vidusskola” ir kapitālsabiedrība, kurā visas kapitāla daļas pieder atvasinātai publiskai personai – Latvijas Lauksaimniecības universitātei. Ar likuma “Par sabiedrību ar ierobežotu atbildību “Bulduru Dārzkopības vidusskola”” spēkā stāšanos 2017. gada 15. janvārī spēku zaudējis likums “Par valsts sabiedrību ar ierobežotu atbildību “Bulduru dārzkopības vidusskola”, tās kapitāla daļām un nekustamajiem īpašumiem”, kas noteica, ka valsts sabiedrība ar ierobežotu atbildību “Bulduru dārzkopības vidusskola” ir valsts kapitālsabiedrība, kurā visas kapitāla daļas pieder valstij, un izglītības iestāde, kura nodrošina izglītības programmu īstenošanu.  4) Noteikumi Nr. 633, kas stājušies spēkā 2016. gada 30. septembrī, nosaka profesijas standarta, profesionālās kvalifikācijas prasību (ja profesijai neapstiprina profesijas standartu) un nozares kvalifikāciju struktūras izstrādes kārtību, kā arī institūciju, kas izstrādā un aktualizē nozares kvalifikāciju struktūru. Saskaņā ar Noteikumu Nr. 633 5.1. apakšpunktu profesijas standarta vai profesionālās kvalifikācijas prasību (ja profesijai neapstiprina profesijas standartu) izstrādi vai aktualizāciju atbilstoši [Izglītības likumā](https://likumi.lv/ta/id/50759-izglitibas-likums" \t "_blank) noteiktajam Latvijas kvalifikāciju ietvarstruktūras (turpmāk ‒ ietvarstruktūra) 2.‒5. līmenim organizē Valsts izglītības satura centrs (turpmāk – Centrs). Savukārt, Noteikumu Nr. 633 6. punkts noteic, ka profesiju standartu vai profesionālo kvalifikāciju prasību (ja profesijai neapstiprina profesijas standartu) izstrādi vai aktualizāciju atbilstoši ietvarstruktūras 6.–7. līmenim organizē Ministrija.  Ņemot vērā minēto, Noteikumu Nr. 528 5.11. apakšpunkts, kas noteic, ka Ministrija organizē ceturtajam un piektajam profesionālās kvalifikācijas līmenim atbilstošu profesiju standartu izstrādi (saskaņā ar Profesionālās izglītības likuma 5. pantu ceturtais un piektais profesionālās kvalifikācijas līmenis atbilst ietvarstruktūras 5.–7. līmenim) šobrīd ir pretrunā Noteikumu Nr. 633 5.1. apakšpunktā un 6. punktā noteiktajam. Lai novērstu pretrunu starp Noteikumiem Nr. 633 un Noteikumiem Nr. 528, nepieciešams izdarīt atbilstošu grozījumu Noteikumu Nr. 528 5.11. apakšpunktā, izsakot to jaunā redakcijā (jaunās redakcijas izveidē cita starpā ņemot vērā Profesionālās izglītības likuma 7. panta 2. punktā lietoto terminoloģiju).  5) Saskaņā ar Ministru kabineta 2016. gada 18. jūlija rīkojuma Nr. 394 “Par Jēkabpils Agrobiznesa koledžas un Barkavas Profesionālās vidusskolas reorganizāciju un Jēkabpils Agrobiznesa koledžas izveidi” 1. punktu ar 2016. gada 1. novembri ir reorganizētas Ministrijas padotībā esošās valsts izglītības iestādes – Jēkabpils Agrobiznesa koledža un Barkavas Profesionālā vidusskola –, apvienojot tās un izveidojot Ministrijas padotībā esošu izglītības iestādi – Jēkabpils Agrobiznesa koledžu.  6) Saskaņā ar Ministru kabineta 2017. gada 14. februāra rīkojuma Nr. 65 “Par profesionālās izglītības kompetences centra statusa piešķiršanu Rīgas Stila un modes profesionālajai vidusskolai” 1 . un 2. punktu ar 2017. gada 16. februāri Rīgas Stila un modes profesionālajai vidusskolai piešķirts profesionālās izglītības kompetences centra statuss un noteikts, ka ar 2017. gada 16. februāri Rīgas Stila un modes profesionālās vidusskolas nosaukums ir “Rīgas Stila un modes tehnikums”.  7) Ar Ministru kabineta 2017. gada 3. aprīļa rīkojumu Nr. 164 “Par Rīgas Pedagoģijas un izglītības vadības akadēmijas likvidāciju” ir noteikts, ka ar 2017. gada 1. oktobri ir likvidēta Ministrijas padotībā esošā valsts dibinātā izglītības iestāde, atvasināta publiska persona – Rīgas Pedagoģijas un izglītības vadības akadēmija –, pievienojot to valsts dibinātai izglītības iestādei, atvasinātai publiskai personai – Latvijas Universitātei.  8) Saskaņā ar Ministru kabineta 2017. gada 13. septembra rīkojuma Nr. 495 “Par Daugavpils medicīnas koledžas reorganizāciju” (turpmāk – Rīkojums Nr. 495) 1. punktā noteikto, ar 2018. gada 1. martu paredzēts reorganizēt Ministrijas padotībā esošo valsts izglītības iestādi – Daugavpils medicīnas koledžu (turpmāk – koledža) – un nodot to atvasinātai publiskai personai – Daugavpils Universitātei. Rīkojums Nr. 495 noteic, ka koledža turpinās pastāvēt kā Daugavpils Universitātes aģentūra “Daugavpils Universitātes Daugavpils medicīnas koledža”. Atbilstoši Rīkojuma Nr. 495 3. un 4. punktā noteiktajam, Ministrijai uzdots līdz 2017. gada 1. oktobrim izveidot koledžas reorganizācijas komisiju, kā arī sagatavot un izglītības un zinātnes ministram līdz 2018. gada 1. februārim iesniegt Ministru kabinetā tiesību aktu projektus, kas saistīti ar koledžas reorganizāciju.  9) Noteikumu Nr. 528 25.4. apakšpunkts noteic, ka Ministrija ir valsts kapitāla daļu turētāja kapitālsabiedrībā – valsts sabiedrībā ar ierobežotu atbildību “Bobsleja un kamaniņu trase “Sigulda”” (turpmāk – Kapitālsabiedrība). Lai nodrošinātu Noteikumos Nr. 528 noteiktā Kapitālsabiedrības nosaukuma atbilstību komercreģistrā ierakstītajai Kapitālsabiedrības firmai (sabiedrība ar ierobežotu atbildību “Bobsleja un kamaniņu trase “Sigulda””), precizējams Noteikumu Nr. 528 25.4. apakšpunkts, svītrojot no šajā apakšpunktā minētā Kapitālsabiedrības nosaukuma vārdu “valsts”.  Ievērojot minēto, Noteikumos Nr. 528 izdarāmi grozījumi, lai novērstu pretrunu starp Noteikumos Nr. 528 un Augstskolu likumā noteikto un pretrunu starp Noteikumiem Nr. 528 un Noteikumiem Nr. 633, precizētu Ministrijas padotībā esošo valsts pārvaldes iestāžu nosaukumus un svītrotu no Noteikumos Nr. 528 ietvertā Ministrijas padotībā esošo valsts pārvaldes iestāžu uzskaitījuma (turpmāk – iestāžu saraksts) likvidētās un reorganizētās iestādes, kā arī lai svītrotu no kapitālsabiedrību (uzņēmējsabiedrību), kurās Ministrija ir valsts kapitāla daļu turētāja, uzskaitījuma valsts sabiedrību ar ierobežotu atbildību “Bulduru Dārzkopības vidusskola” un precizētu kapitālsabiedrības, kurā Ministrija ir valsts kapitāla daļu turētāja, – sabiedrības ar ierobežotu atbildību “Bobsleja un kamaniņu trase “Sigulda”” – nosaukumu.  Vienlaikus, lai nodrošinātu projekta atbilstību Rīkojumā Nr. 495 noteiktajam, projektā paredzēts, ka koledža tiks svītrota no iestāžu saraksta 2018. gada 1. martā. |
| 3. | Projekta izstrādē iesaistītās institūcijas un publiskas personas kapitālsabiedrības | Ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību**  **un administratīvo slogu** |
| Projektam nav ietekmes uz sabiedrību, tautsaimniecības attīstību un administratīvo slogu. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts nerada ietekmi uz valsts budžetu un pašvaldību budžetiem. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |  |  |
| --- | --- | --- | --- | --- |
| **VI. Sabiedrības līdzdalība un komunikācijas aktivitātes** | | | | |
| 1. | | Plānotās sabiedrības līdzdalības un komunikācijas aktivitātes saistībā ar projektu | | Projekts šo jomu neskar. |
| 2. | | Sabiedrības līdzdalība projekta izstrādē | | Saskaņā ar Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 5. punktu sabiedrības līdzdalības kārtība piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas. Ņemot vērā to, ka ar projektu paredzēts izdarīt grozījumus Noteikumos Nr. 528, lai nodrošinātu Noteikumos Nr. 528 ietvertā normatīvā regulējuma atbilstību jau spēkā esošiem ārējiem tiesību aktiem un faktiskajai situācijai, nemaina esošo regulējumu un neievieš jaunas politikas iniciatīvas, sabiedrības līdzdalība projekta izstrādē nav nepieciešama. |
| 3. | | Sabiedrības līdzdalības rezultāti | | Projekts šo jomu neskar. |
| 4. | | Cita informācija | | Nav. |
|  | | | | |
| **VII. Tiesību akta projekta izpildes nodrošināšana un tās ietekme uz institūcijām** | | | | |
| 1. | Projekta izpildē iesaistītās institūcijas | | Projekta izpildi nodrošinās Ministrija. | |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | | Ar projektu netiek paplašinātas Ministrijai normatīvajos aktos noteiktās funkcijas.  Projekts neparedz jaunu institūciju izveidi vai esošo institūciju likvidāciju vai reorganizāciju, kā arī projektam nav ietekmes uz esošo institūciju cilvēkresursiem. | |
| 3. | Cita informācija | | Nav. | |

Izglītības un zinātnes ministrs Kārlis Šadurskis

Vīza:

Valsts sekretāre Līga Lejiņa

Krastiņa 67047768,

Ilze.Krastina@izm.gov.lv